paragraph_text: Nadvučnik je naselje u Primorsko-goranskoj županiji. Nalazi se u Gorskom kotaru, 8 kilometara jugoistično od grada Vrbovskog, kojem administrativno pripada. Mjesto se nalazi na državnoj cesti Zagreb-Rijeka, odnosno kroz njega je prolazila stara Lujzijana. God. 1857. nosi ime Pavlovec. Osnovu gospodarstva čini: poljoprivreda, stočarstvo, šumarstvo i obrada drva. Pripada župi Uznesenja Blažene Djevice Marije iz Lukovdola, Delnički Dekanat Riječke nadbiskupije.